b'\n_START_ARTICLE_\nErnesto Herrera\n_START_SECTION_\nPersonal na buhay\n_START_PARAGRAPH_\nIpinanganak sa Samboan, Cebu, si Herrera ang panganay sa apat na anak nina Sofio Herrera at Narcisa Falar. Bata pa lamang siya nang dapuan ng sakit na polio._NEWLINE_Nagtap\xc3\xb3s ng kurso sa batas si Herrera sa University of the Visayas noong 1966.\n_START_SECTION_\nKomisyong Agrava\n_START_PARAGRAPH_\nSi Herrera ang pinakabata sa limang bumuo ng isang independiyenteng komisyong inatasang siyasatin ang pagpaslang kay Ninoy Aquino noong Agosto 21, 1983.'